CELEX: 32012D0015(01)
Language: lt
Date: 1342483200000
Title: 2012/458/ES: 2012 m. liepos 17 d. Europos centrinio banko sprendimas dėl įgaliojimų suteikti, atnaujinti ar pratęsti akreditacijas perdavimo (ECB/2012/15)

4.8.2012   
            
            
               LT
            
            
               Europos Sąjungos oficialusis leidinys
            
            
               L 209/17
            
         EUROPOS CENTRINIO BANKO SPRENDIMAS
   2012 m. liepos 17 d.
   dėl įgaliojimų suteikti, atnaujinti ar pratęsti akreditacijas perdavimo
   (ECB/2012/15)
   (2012/458/ES)
   EUROPOS CENTRINIO BANKO VYKDOMOJI VALDYBA,
   atsižvelgdama į 2011 m. birželio 21 d. Sprendimą ECB/2011/8 dėl eurų banknotų gamybai taikomų aplinkos apsaugos bei sveikatos ir saugumo akreditacijos procedūrų (1), ypač į jo 2 straipsnio 3 dalį,
   atsižvelgdama į 2010 m. lapkričio 25 d. Sprendimą ECB/2010/22 dėl eurų banknotų gamintojams taikomos kokybės akreditacijos procedūros (2), ypač į jo 2 straipsnio 4 dalį,
   kadangi:
   
               (1)
            
            
               Vykdomoji valdyba kompetentinga priimti visus sprendimus, susijusius su gamintojo aplinkos apsaugos bei sveikatos ir saugumo akreditacija pagal Sprendimo ECB/2011/8 2 straipsnio 3 dalį ir su kokybės akreditacija pagal Sprendimo ECB/2010/22 2 straipsnio 4 dalį (toliau kartu – akreditacijos), taip pat perduoti įgaliojimus suteikti, atnaujinti ar pratęsti akreditacijas vienam ar daugiau jos narių;
            
         
               (2)
            
            
               kasmet suteikiama arba atnaujinama daug individualių akreditacijų, kurioms taikomi sprendimai ECB/2011/8 ir ECB/2010/22. Todėl, siekdama dar labiau racionalizuoti akreditacijos procedūrą, Vykdomoji valdyba mano, kad būtina ir tikslinga perduoti įgaliojimus suteikti, atnaujinti arba pratęsti akreditacijas Vykdomosios valdybos nariui, kuriam atsiskaito Banknotų direktoratas;
            
         
               (3)
            
            
               siekiant apsaugoti Vykdomosios valdybos kolektyvinę atsakomybę, Vykdomosios valdybos narys, kuriam perduoti įgaliojimai, turėtų teikti Vykdomajai valdybai metinę ataskaitą apie sprendimus dėl akreditacijų,
            
         PRIĖMĖ ŠĮ SPRENDIMĄ:
   1 straipsnis
   Įgaliojimų perdavimas
   Vykdomoji valdyba perduoda Vykdomosios valdybos nariui, kuriam atsiskaito Banknotų direktoratas, įgaliojimus vykdyti šiuos uždavinius:
   
               a)
            
            
               vadovaujantis Sprendimo ECB/2010/22 3 straipsnio 4 dalimi ir 7 straipsniu suteikti arba atnaujinti visą kokybės akreditaciją;
            
         
               b)
            
            
               vadovaujantis Sprendimo ECB/2010/22 4 straipsnio 3 dalimi ir 10 straipsniu suteikti arba pratęsti laikiną kokybės akreditaciją;
            
         
               c)
            
            
               vadovaujantis Sprendimo ECB/2011/8 6 straipsniu suteikti arba atnaujinti aplinkos apsaugos akreditaciją;
            
         
               d)
            
            
               vadovaujantis Sprendimo ECB/2011/8 8 straipsniu suteikti arba atnaujinti sveikatos ir saugumo akreditaciją.
            
         2 straipsnis
   Atskaitomybės įsipareigojimas
   Vykdomosios valdybos narys, kuriam atsiskaito Banknotų direktoratas, teikia Vykdomajai valdybai metinę ataskaitą apie sprendimus dėl akreditacijų, priimtus vadovaujantis 1 straipsniu.
   3 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Frankfurte prie Maino 2012 m. liepos 17 d.
      
         
            ECB Pirmininkas
         
         Mario DRAGHI
      
   
   
      (1)  OL L 176, 2011 7 5, p. 52.
   
      (2)  OL L 330, 2010 12 15, p. 14.